**Іван Мікалаевіч Анціпін** (1914, в. Какуй, Усць-Куцкая воласць, Кірэнскі павет, Іркуцкая губерня, Расійская імперыя — 6 кастрычніка 1943, бераг Дняпра, Гомельская вобласць, Беларуская ССР) — малодшы сяржант, удзельнік Вялікай Айчыннай вайны. Герой Савецкага Саюза (1944).

Падчас вайны ў пасады камандзіра сапёрнага аддзялення 483-га асобнага сапёрнага батальёна (356-я стралковая дывізія, 61-я армія, Цэнтральны фронт) малодшы сяржант І. М. Анціпін асабліва вызначыўся пры фарсіраванні Дняпра.

Біяграфія
---------

Іван Мікалаевіч Анціпін нарадзіўся ў 1914 годзе ў вёсцы Какуй Усць-Куцкай воласці Кірэнскага павета Іркуцкай губерні (Усць-Кутский раён Іркуцкай вобласці, цяпер вёска не існуе) у сялянскай сям’і. Па нацыянальнасці рускі.

У 1921 годзе паступіў у Падымахінскую пачатковую школу, а затым вучыўся ў сельскай школе Таюры і школе ў вёсцы Маркава. У 1928 годзе ўступіў у камсамол, потым навучаўся ў Усць-Куцкай і Кірэнскай школе. Пасля заканчэння школы пераехаў у Іркуцк, дзе вучыўся ў школе Фабрычна-заводскага навучання.

Пасля заканчэння навучання працаваў інструктарам абласнога стралковага клуба «Асавіяхіма». У 1940 годзе вярнуўся ў Усць-Кут, дзе займаў пасаду загадчыка аддзела Усць-Куцкага райвыканкама.

23 лютага 1942 года быў прызваны на ваенную службу ў Рабоча-сялянскую Чырвоную Армію Усць-Куцкім райваенкаматам.

У лістападзе 1942 годзе быў адпраўлены на фронт у дзеючую армію. На пасадзе камандзіра сапёрнага аддзялення 483-га асобнага сапёрнага батальёна (356-я стралковая дывізія, 61-я армія, Цэнтральны фронт) удзельнічаў у баях на Заходнім, Бранскім, Арлоўскім і Цэнтральным франтах. Таксама прыняў удзел у баях пад Арлом і пад Курскам. Падчас Арлоўскай аперацыі Іван Мікалаевіч са сваімі байцамі зняў і абясшкодзіў 400 мін і «сюрпрызаў».

26 верасня 1943 года Анціпін са сваім аддзяленнем выйшаў на левы бераг Дняпра у раёне населенага пункта Любеч (Рыпкінскі раён, Чарнігаўскай вобласці Украіны) і прыступілі да пошукаў лодкі і вырабе плоцікаў, а таксама разведалі месца для пераправы. У ноч на 27 верасня 1943 года пад моцным варожым кулямётным і мінамётным агнём забяспечваў фарсіраванне ракі батальёнам.

6 кастрычніка 1943 года Іван Мікалаевіч Антипин загінуў падчас баёў на Дняпроўскім плацдарме. Першапачаткова быў пахаваны ў вёсцы Людзвіноў (цяпер Брагінскі раён, Гомельскай вобласці Беларусі, цяпер вёска не існуе), але пасля перапахаваны ў вёсцы Курыцічы (цяпер Петрыкаўскі раён, Гомельскай вобласці Беларусі).

Узнагароды і памяць
-------------------

За свой подзвіг малодшы сяржант Іван Мікалаевіч Анціпін 15 студзеня 1944 года быў пасмяротна ўзнагароджаны званнем Герой Савецкага Саюза з уручэннем медаля «Залатая Зорка» і ордэна Леніна.

Яго імем быў названы стралковы клуб ДТСААФ у Іркуцку, а таксама яго імя значыцца пад нумарам 15 у спісе "Герояў Савецкага Саюза — вызваліцеляў Брагіншчыны на дошцы гонару на будынку музея ў гарадскім пасёлку Брагін (Брагінскі раён, Гомельскай вобласці Беларусі).

Зноскі
------

1. ↑  цяпер Іркуцкая вобласць, Расія
2. 1 2 3 4 5 6  Іван Мікалаевіч Анціпін на сайце «Героі краіны»
3. 1 2 3 4  Шкадов, 1987, с. 66
4. ↑  *Антипин, А. А.* История одной экспедиции // *Диалог-ТВ* : газета. — 2014. — № 49. Архівавана з першакрыніцы 16 красавіка 2017.
5. 1 2 3 4 5 6 7  Кузнецов, 1982, с. 43
6. 1 2  Узнагародны ліст у электронным банку дакументаў «Подзвіг Народа»
7. ↑  Антипин Иван Николаевич **(нявызн.)**(недаступная спасылка). *Герои Советского Союза*.  Солдаты Победы. Архівавана з першакрыніцы 9 студзеня 2017. Праверана 8 студзеня 2017.
8. ↑  *Антипин, А.* История одной экспедиции // *Диалог-ТВ* : газета. — 2014. — № 50. Архівавана з першакрыніцы 15 красавіка 2017.

Літаратура
----------

* *Андреев, С. А.* Совершённое ими бессмертно. — Книга 2. — М.: Высшая школа, 1986. — С. 159. — 509 с.
* Антипин Иван Николаевич // Герои Советского Союза: Краткий биографический словарь / Пред. ред. коллегии И. Н. Шкадов. — М.: воениздат, 1987. — Т. 1 /Абаев — Любичев/. — 911 с. — 100 000 экз.
* *Кузнецов, И. И.* Антипин, Иван Николаевич // Золотые Звёзды иркутян / И. И. Кузнецов. — Иркутск: Восточно-Сибирское книжное издательство, 1982. — С. 352. — 30 000 с. — (40-летие Великой Победы).

Спасылкі
--------

* Іван Мікалаевіч Анціпін на сайце «Героі краіны»
* *Антипин, А*. От Лены до Днепра. Сибирские поисковики поклонились праху героя-земляка **(нявызн.)**(недаступная спасылка).  Информационно-аналитический портал Союзного государства. Архівавана з першакрыніцы 9 студзеня 2017. Праверана 8 студзеня 2017.

|  |  |
| --- | --- |
| ⚙️   Тэматычныя сайты | Героі краіны |